ወያኔዎች የጎሳ ክልል ሳያበጁ፣ እንኳን አዋሳኝዋን ጎንደርና፣ ትግሬዎች ኢትዮጵያ ውስጥ ጋሞ ጎፋ ነሽ - ባሌ ጎባ፣ ኢሉባቦር ነሽ - ወለጋ፣ የትም ሂደው ሠርተው ከብረው ይኖሩ አልነበር? ለመሆኑ፣ 'ትግሬና ላንድሮበር ያልገባበት' የኢትዮጵያ ክፍለ ሀገር ነበረ ወይ? 99% ሾፌር ማን ነበርና! ይቅርታ! ስለሚባል ነው። ለምሳሌ ባህር ዳር ከተማን ብትወስዱ፣ ምንም ሳላጋንን ትግሬዎች ወልደው ተዋልደው፣ ከብረው በልጽገው፣ ከማንም መጤ ብሔረ - ሰብ የበለጠ ቁጥር ነበራቸው። አዲስ አበባማ አታንሷት። ጎፋ ሰፈርና ተክለሀይማኖት የትግሬዎች ሠፈር (የዛሬዋ ቦሌ ሳትነሳ) አልነበር ሌላ ስማቸው? ማን ዞር ብሎ አይቶአቸው! አንድ ሕዝብ እኮ ነበርን። አምባሻቸውን መብላት ለምደን ስንከሰክስ፣ ዘፈኖቻችሁን ወድደን እይዞርን 'እስክስ' ከሎጆቻቸው ጋር አብረን አላደግንም። አብረን አልኖርንም። ወያኔዎች ያመጡብን ጣጣ ነው እንጂ፣ ለትግሬው እኮ ኢትዮጵያ አገሩ ናት። እንዲህ የሚጠሏቸው አማሮችም ሆኑ ትግሬዎች እንደ ወንድማምች ነበር እኮ ነበር የሚተያዩት። ዶርዋን ለምን ማረደ አስፈለገ? እንዲያው ያ የኢትዮጵያ ii ምክትል ጠቅላይ ስቃይ አድረገውት የሾሙብን ዘረኛ ደብረጽዮን ዶክተራቸው እንደሚናገረው ሳይሆን፣ የኮንሶም ቤት ቢሆን ለትግሬዎች ቤታቸው ነበር። ኮንሶው ውስጥ የሚፈጸመው በደል ትግራይን ያገባዋል፣ ትግራይ ውስጥ የሚፈጸመው በደል ኮንሶውን ያገባዋል፣ ጎንደርንማ ተውት! ጎንዴሬውንና ትግሬውን፣ ደቡብ አካባቢ የተወለድን፣ የት ለይተናቸው! ትግሬ ነው ስንል፣ አማርኛ ያቀላጥፋል። ጎንደሬ ነው ስንል፣ ትግርኛውን እንደናቱ ቋንቋ ያስነካዋል። እንዲህ ዓይነት ጎንደሬዎች ወልቃይቴ ጎንደሬ መሆናቸውን በኋላ ነበር የተረዳነው። ትግርኛውን እንደእናቱ ቋንቋ ሲነዳው ከትግሬ በምን ሊለይ? አማርኛ ዘፈን ሲዘፍን ወይም የቅርብ ዘመዱ ሙቶበት በአማርኛ ሲያለቅስ ነው ጎንደሬ መሆኑን የምንረዳው። የኢትዮጵያው ጠቅላይ ስቃይ ባለቤት፣ ወልቃይቴዋ አዜብ ጎላስ፣ ባሏ ሲሞትባት፣ በአማርኛ iii አልነበር እዬዬዋን ያቀለጠችው? 'አልጋው ባዶ ሆነ' ስትል እኮ ከልቧ ነበር። ትግርኛውን እኮ ከማንም ትግሬ እኩል ነበር የምትፈጨው። የልቧን ኃዘን የሚገልጽላት ግን የእንቷ ቋንቋ አማርኛ ሆኖ ተገኘ! ወልቃይቴ ጎንደሬ ናታ! አዜብ! ባልሽ ቢኖር ኑሮ፣ እንደ አስቴር የመጠራት ዕድል ነበረሽ! ዛሬማ ምን ሰምቶሽ! እሺ፣ ትግራይ ደርቃለችና ለም መሬት ያስፈልጋታል እንበል። እሱስ ይሆን፣ በማኒፌስቶአቸው መሠረት እስካልተገነጠሉ ድረስ፣ ያው ኢትዮጵያውያን ናችሁ። ገበሬውን ከዘር እስከ መንዘራዘሩ ከኖረበት ቁዬው መንግለው መሬቱን ለውጭ ቱጃሮች ብስሙኔ መሸጥ ምን ይባላል? ትንሽ እንኳን የዓለም ሕዝብ ይታዘበናል አይሉም?። 'አማራው በደለህ' የሚሉት፣ ጋምበላዊው አኟክ ምን አደረጋቸው? የደቡብ ኦሞውን ሕዝብ ለምን ከተወለደበት ቂዬ ነቀሉት? የአዲስ አበባ ኗሪውን፣ ቤቱን በላዩ ላይ አፍርሰው ሜዳ ላይ ሲጥሉት፣ ምን እንደሚከተል እንዴት አልተገነዘቡም? (http://www.ethiotube.net/video/36104/breaking-news-residents-of-hana-mariam-furi-in-addis-ababa- protest-housing-demolition-gun-fire-heard-june-29-2016 )። 'ሽበርተኞች ናቸው' ብለው ዓይናችንን እንዳያስቁት! እነዚያ ቤቶች እኮ በአብዛኛው የተሠሩት ገና አካባቢዎቹን ማዘጋጃ ቤት ሳያካትታቸው፣ ከገበሬው በተገዙት መሬቶች ላይ የተሠሩ ቤቶች ነበሩ። መሬቱን ቀምተው ቪላ ሊቸከችኩበትና አከራይተው ሊከብሩበት ሲሉ፣ 10 ሺህ ሕዝብ ጎዳና ተዳዳሪ አደረጉት! እንዴት ቤት አፍርሰው እናትና ሕጻን ለመግደል በቁ? ሕዝባችን ተገፍቶ ተገፍቶ ከማይገፋ ግድግዳ ተላጥፏል። የተጣበቀበትን ግድግዳ እንደ መስፈንጥሪያ ተጠቅሞ መልሶ እንደሚገፋቸእው አላስተዋሉም። ለዚህ ነው የተናደደ ሕዝብ፣ ምስኪኑን ፖሊስ ያለርኅራሔ ቀጥቅጦ ለመግደል የበቃው። 'በቃ አበቃ ! በቅቷችሁናል' እያላቸው ነው '100 በመቶ መረጠን' የሚሉት ሕዝብ! ገብጋቦች። ሥልጣን ከተቆናጠቱ ጊዜ ጀምሮ አንዴም ዘረፋውን አላቆሙትም። የስሚንቶ ፋብረካ ሳይቀር ነቅለው ሲውስዱ ሕዝቡ ዝም አላቸው! እንደዚያ ሲበዘብዙ ዛሬ ላይ ደረሱ! ያን ሰሞን ዳባት (ጎንደር ውስጥ)፣ የኃይል መማንጫ መዘውር ጄኔሬተር በጠራራ ጸሐይ ነቅለው ለመጫን ሲሞክሩ፣ የአገሬው ሕዝብ ሆ ብሎ ወጥቶ ጭነቱን አስወረዳቸው። ( ) በተመሳሳይ ሁኔታ፣ ያለምንም ይሉኝታ፣ ማንኛውንም ተንቀሳቃሽ ንብረት ሁሉ እየዘረፉ፣ እየቅሙ ሲያግዙ በትዕግስት ሲታዘባቸው የኖረ ሕዝብ እንዲህ ብሎ ገጠመላችሁ። አይጫንም እንጂ፥ ወሀ በመኪና አይነሳም እንጂ፣ ሀይቅ በመኪና መቀሌ ነበሩ፥ ዐባይና ጣና።

አቶ ኤርሚያስ ለገሠ፣ የድሮው ቃል አቀባያቸው፣ ' የመለስ ትሩፋቶች ' በሚል መጽሐፋቸው፣ ወያኔዎች፣ አዲስ አበባን እንዴት እንድተቀራመቷት የዓይን ምስክርነት ሰጥተዋል። የአዲስ አበባ መሬት ለጄኔራሎቻቸው ሁልተኛ፣ ሶንስተኛ ዙር ተከፋፍሎ አልበቃ ስላለ፣ ገበሬውን ከቦታው አፈናቅለው፣ መሬቱን ለመቀማት፣ በአካባቢው ያሉትን ከተሞች ሊውጡ ሲሉ፣ ሕዝቡ በነቂስ ወጥቶ ተጋፈጣቸው። http://www.ayyaantuu.net/u-s-policy-ethiopia-a-failing-state-case-of-the-oromo/ ። ከዘጠኝ ወር ሙሉ፣ አስነጠሳቸው።

በኦሮሞ የጫረው እሳት፣ ይኸውና አሁን ወደ ሌሎችም ቋያው ተዛምቶ ይዞአቸው ሊሄድ ነው። ቆም ብለው ከነርሱ በፊት በነበሩት አምባገነን ገዢዎች ዕጣ ፈንታ ማየት አልቻሉም ! ጥጋብ አሳውሮአቸዋላ ! ሞት መቼ እንደሚመጣ አይታወቅም። ተንኰለኛው የሰይጣን ቁራጭ መሪአቸው እኮ የተቀጸፈው አንድ ጋዜጠኛ፣ አበበ ገላው፣ ሲጮኽበት ጊዜ ደንግጦ ነው ክንችር ያለው። የዋልድባ መነኰሳት ለቅሶ እኮ ነው ፓትሪያርካቸውን፣ ይዞባቸው የሄደው። የቀሩትንም ስግብግብነት ይዞአቸው ይሄዳል !